Konporta auzoa (Donostia)

Konporta 1990. hamarkan erautsi egin zuten Donostiako Ibaetan zegoen auzo txikia zen. Jatorriz XVI. mendean sortu zuten, itsas marearen indarrarekin zebilen marea-errota bat eraiki zenean. Urteen poderioz baserria bihurtu zen. Donostiatik Usurbilaren bide zaharrean zegoen. Bide berriak egin zirenean erabilera gabe gelditu zen zaharra.  

Itsasgora marearekin urak goian harratzen zuenean konporta ixten zen eta hortik auzoaren izena. Itsas beherarekin poliki-poliki ura askatzen zuen. Konporta baserria desagertu zen eta inguruan, XX. mendearen hasieran, etxe batzuk altxatu ziren. Etxe horiek, bertakoek emandako izen xelebreak zituzten: Bixenteren etxia, Muturgorriyan etxia, Konportako edo Erramunaren taberna, Arratoyan etxia; azken horren sotoan Joxejuanen sagardotegia zegoen. Konportan jende asko bizi zen eta inguruko txaboletan zerri asko zituzten. Horregatik auzoari Konportatxerri izena ematen zioten Antiguako kaletarrek.Tellabide, Josu; Agirresarobe, Asier; 101 bazter Donostiako (57-58. or.), Alberdania,  

Konporta auzoan 1947ko urriaren 17an Guardia Zibilak Makien sarraskia eragin zuen. Auzoan ezkutatuta zeuden hiru gerrillari hil zituzten. 

Gaur egun inguru horretan Benta Berri auzoaren alde bat dago. Konporta izena bertako plaza batean gorde egin da, auzoa zegoen tokitan alegia.

 Erreferentziak 

 Ikus, gainera 
 Makien aurkako Konportako sarraskia

 Kanpo estekak 
 Tellabide, Josu; Agirresarobe, Asier; 101 bazter Donostiako (55 or.), Alberdania, ISBN 978-84-9868-003-4 
Kategoria:Donostiako geografia

Kategoria:Ibaeta
Kategoria:Benta Berri
Kategoria:Donostiako auzoak
Kategoria:Donostiako historia